ሀገር አቀፍ የፖለቲካ ፓርቲዎቹ ለመደራደር በፅሁፍ ባስገቧቸው አጀንዳዎች ላይ እየተወያዩ ነው
17ቱ ሀገር አቀፍ የፖለቲካ ፓርቲዎች ለመደራደር በፅሁፍ ባስገቧቸው አጀንዳዎች ላይ ውይይት እያደረጉ ነው ።ፓርቲዎቹ ዛሬ እያደረጉት ባለው ውይይት ከኢህአዴግ ጋር ለመደራደር በፅሁፍ ለአደራዳሪዎች ያስገቡት አጀንዳዎች ላይ ይነጋገራሉ።የፖለቲካ ፓርቲዎች ምዝገባ አዋጅ፣ የምርጫ ህጉና የፓርቲዎች ስነ ምግባር ደንብ ፓርቲዎች በቅድሚያ ለመደራደር ያፀደቋቸው አጀንዳዎች ናቸው።የፀረ ሽብር ህጉን ጨምሮ በ12 የመደራደሪያ አጀንዳዎች ፓርቲዎቹ በተናጠልና በጋራ የሚደራደሩ ይሆናል።ዜጎች በየትኛውም የሃገሪቱ ክፍሎች ተዘዋውረው የመስራት መብት እና የክልሎች አሰራር፣ የመሬት ሊዝ አዋጅ፣ የልማት ተነሺዎች ካሳ አከፋፈል፣ የግብር ስርዓት ህግና ብሔራዊ መግባባት ደግሞ የድርደሩ ማሳረጊያዎች ይሆናሉ።   • የፖለቲካ ፓርቲዎች ምዝገባ አዋጅ• የምርጫ ህግ• የፓርቲዎች የስነ ምግባር ደንብ ይበኙበታል።   • የፀረ ሽብር ህግ• የመገናኛ ብዙሃን እና የመረጃ ነጻነት ህግ• የበጎ አድራጎት እና ማህበራት ማደራጃ አዋጅ• የታክስ ስርዓት አዋጅ• የመሬት ሊዝ አዋጅ እና የልማት ተነሺዎች የካሳ ክፍያ ሁኔታ በንዑስ የድርድር አጀንዳነት ፀድቀዋል። • የዴሞክራሲ እና ሰብዓዊ ተቋማት አደረጃጃት• ዜጎች በተለያዩ የሀገሪቱ ክፍሎች ተዘዋውሮ የመስራትና ሀብት የማፍራት መብት ከክልል መንግስታት ህጎች አንጻር• ወቅታዊ እና ኢኮኖሚ ወለድ የህዝብ ጥያቄዎች• ብሄራዊ መግባባት• የፍትህ ተቋማት አደረጃጀት እና አፈጻጸም አዋጆችም በፖለቲካ ፓርቲዎች ለድርድር የፀደቁ አጀንዳዎች ናቸውፓርቲዎቹ ከሁለት ሳምንት በፊት ባካሄዱት ውይይት ለድርድር የፀደቁ 12 አጀንዳዎች ቅደም ተከተል የወሰኑ ሲሆን፤ ድርድሩን በ90 ቀናት ውስጥ ለማጠቃለል ከስምምነት ላይ መድረሳቸው ይታወሳል-(ኤፍ.ቢ.ሲ)። 